stanford-oval/wikipedia huggingface dataset:
ספריית המדינה בברלין
היסטוריה

ספריית המדינה בברלין נוסדה בשנת 1661 על ידי פרידריך וילהלם, האלקטור של ברנדנבורג. באותה עת נמצאה הספרייה בקלן על השפרה ונקראה "Churfürstliche Bibliothek" (קורפירסטליכה ביבליותק ־ ספרייה של הנסיך הבוחר. בשנת 1701, תחת פרידריך הראשון, מלך פרוסיה, שונה שם הספרייה ל"ספרייה המלכותית שבברלין". שם זה נותר שמה של הספרייה עד ביטול המונרכיה בשנת 1918. בין השנים 1884-1873 עמד בראש הספרייה האגיפטולוג הגרמני קארל ריכרד לפסיוס. ארנסט פון אינה פיתח את התוכנית למבנה באונטר דן לינדן ואלכסנדר ברוולד, שעבד בשירות הפרוסית לבניות הציבוריות, הוציא אותה בין 1903 ו-1913. בשנות 1913 ו-1914 הספרייה שנה מהמבנה הקודם בכיכר בבל לבנין החדש. בשנה 1918 שונה שם הספרייה ל"ספריית מדינת פרוסיה". ב-10 במאי 1933 הוצאו מהספרייה כ-20 אלף ספרים, כולל עבודות של תומאס מאן, היינריך היינה, קרל מרקס ועוד סופרים רבים, ונשרפו בכיכר בבל הסמוכה. טקס שריפת הספרים התרחש בעקבות יוזמת שר התעמולה בגרמניה הנאצית, יוזף גבלס, בהשתתפות סטודנטים ופרופסורים, בליווי מוזיקלי של מקהלות אס אס ו-אס אה. עזריאל קרליבך התבונן בעילום שם וכתב על שריפת הספרים בעיתונים האידישים הײַנט בורשה ופֿאָרווערטס בניו יורק.ּ לזכר אירוע זה הוקם במקום מיצג ספרייה מעשה ידי האמן הישראלי מיכה אולמן.
במהלך מלחמת העולם השנייה הוחבאו אוספי הספרייה ב-30 מנזרים, טירות ומכרות נטושים ברחבי גרמניה. לאחר חלוקת גרמניה הושבו חלק מהאוספים לבניין הספרייה בשדרת אונטר דן לינדן וחלק לברלין המערבית, אשר הקימה בסוף שנות ה-70 בניין ספרייה חדש ברחוב פוטסדאם (Potsdamer Straße) במערב ברלין. חלק מהספרים נלקחו על ידי הצבא הסובייטי לפולין ולברית המועצות בתום מלחמת העולם השנייה כפיצוי על הנזקים שגרמו נאצים ליצירות ספרותיות ואמנותיות במדינות אלה. בשנת 1992, לאחר איחוד ברלין, אוחדה הספרייה וכיום היא פועלת משני המבנים.
ראו גם

כתב יד ארפורט - כתב יד של התוספתא המצוי באוספי הספרייה
הערות שוליים

↑  עזריאל קרליבך ,לאָמיר זיך דערמאָנען (מכתבו מספטמבר-נובמבר 1955 לחיים פֿינקעלשטיין), הוצא בספר של חיים פֿינקעלשטיין, הײַנט: א צײַטונג בײַ ײדן, תרס״ח־תרצ״ט, תל אביב־יפו: פֿארלאג י.ל. פרץ, 1978. רואה גם  שם נמצא טקסט המכתב להוריד בעמודה השמאלית מתוך 363 דף.
| --- | --- |
בקרת זהויות :  NLI: 987007260191505171  BNE: XX90985  BnF: cb118674868 (data)  CANTIC: a10247737  CiNii: DA06665232  GND: 5036103-X  ICCU: CFIV181936  ISNI: 0000 0001 2323 8044  LCCN: n50026319  NKC: kn20010724813  NLA: 35017812  SELIBR: 323488  SUDOC: 026444224  VcBA: 494/6110  VIAF: 301697035   WorldCat (עם VIAF): 301697035
סריג חופשי

בתורת הסריגים, סריג חופשי הוא הסריג הכללי ביותר בעל תכונות נתונות. באופן פורמלי, מדובר באיבר חופשי בקטגוריה של הסריגים הנוצרים על ידי קבוצה סדורה חלקית נתונה: כל סריג הנוצר על ידי קבוצה P הוא מנה של הסריג החופשי. את הסריג החופשי אפשר להגדיר גם ביחס לכל מערכת של זהויות. כך, לצד הסריג החופשי (הגדול ביותר) הנוצר על ידי P, קיימים גם הסריג המודולרי החופשי, הסריג הדיסטריבוטיבי החופשי, וכן הלאה.
הסריג המודולרי החופשי על ארבע נקודות a,b,c,d הכפופות ליחסים a<b, c<d
לדוגמה, הסריג החופשי הנוצר על ידי זוג נקודות a,b כולל רק ארבע נקודות:  \ a,b,a\wedge b,a\vee b. הסריג החופשי הנוצר על ידי שלוש נקודות הוא אינסופי, ולכן הסריג החופשי הנוצר על ידי יחס סדר שיש בו שלוש נקודות שאינן ניתנות להשוואה, הוא תמיד אינסופי. לעומת זאת הסריג המודולרי החופשי הנוצר על ידי שלוש נקודות כולל 28 נקודות (וגובהו 8), כפי שחישב ריכרד דדקינד ב-1900. הסריג הדיסטריבוטיבי החופשי הנוצר על ידי שלוש נקודות כולל 18 נקודות. הסריג המודולרי החופשי על ארבע נקודות הוא אינסופי (Birkhoff, 1933), בעוד שסריג דיסטריבוטיבי חופשי הנוצר סופית הוא תמיד סופי (לסריג הדיסטריבוטיבי החופשי על 4 נקודות יש 166 נקודות, וגודלו של הסריג הדיסטריבוטיבי החופשי על n נקודות הוא בקירוב  \ 2^{\binom {n}{[n/2]}}). בעיית המילה פתירה בסריג החופשי, אבל לא בסריג המודולרי החופשי על חמש נקודות (או יותר).
את הסריג החופשי אפשר לחשב גם כאשר היוצרים מתייחסים זה לזה. למשל, הסריג החופשי על הקבוצה a,b,c שבה a<b כולל 9 נקודות (הסריג המודולרי החופשי על קבוצה זו כולל 8 נקודות, והוא דיסטריבוטיבי). הסריג החופשי על הקבוצה a,b,c,d שבה a<b<c כולל 20 נקודות (בסריג המודולרי החופשי על קבוצה זו יש 13 נקודות). הסריג החופשי על הקבוצה a,b,c,d שבה a<b ו-c<d הוא אינסופי, בעוד שהסריג המודולרי החופשי על קבוצה זו כולל 18 נקודות (תוספת היחס a<d יוצרת מנה שבה רק 12 נקודות).
לקריאה נוספת

Lattice Theory: first concepts and distributive lattices, George Gratzer, Section 5.
הערות שוליים

↑  משפט 5.11, Lattice Theory: first concepts and distributive lattices, George Gratzer
↑  Ralph Freese, Free modular lattices, Trans. AMS 261(1), 1980
סולם אומורי

ציור יפני: רעידת האדמה הגדולה, 1855
סולם אומורי הוא סולם סייסמי המודד את עצימותה של רעידת אדמה באמצעות תאוצת קרקע מרבית (Peak Ground Acceleration – PGA)‏ והשפעת רעידת האדמה על מבנים.
פיתוח

הסולם פותח החל משנת 1894 על ידי הסייסמולוג היפני פוסקיצ'י אומורי (大森房吉,‏ 1868–1923), שכיהן כפרופסור באוניברסיטת טוקיו וניסח את חוק אומורי העוסק בתדירותן של רעידות עוקבות.
לאחר ביקור באיטליה הבין אומורי כי סולם רוסי-פורל אינו מתאים כלל ליפן, מאחר שמאפיינים המופיעים בו – טיח נופל, פעמוני כנסיות מצלצלים ונברשות מתנדנדות – נעדרו מהסביבה היפנית האופיינית. דוגמה לכך הן ארובות הקיימות ביפן בעיקר במפעלים, בניגוד לשכיחותן בבתי מגורים באירופה. בהתאמתו את סולם רוסי-פורל לתנאים יפניים ציין אומורי את שרידותם של מבנים יפניים מסורתיים לעומת שבירותם של מבנים בסגנונות זרים בהקשר סייסמולוגי, ושילב את שני הסוגים בהגדרת דרגות העצימות.
בשנת 1900 פורסם סולם אומורי, והיווה בסיס לסולם JMA שפותח על ידי הסוכנות המטאורולוגית היפנית כמעט מאה שנים אחר כך.
הסולם

סולם אומורי מורכב מ-7 דרגות עצימות. הסולם לא התבסס על דיווחים אנושיים ועל מספר הנפגעים, אלא על התאוצה המרבית של הקרקע ועל נזקים מדידים שנגרמו למבנים מעשי ידי אדם ולמבנים טבעיים דוגמת נהרות והרים. מסיבה זו, דרגות עצימות המופיעות בסולמו עצימות אחרים שאינן מתאפיינות בנזקים פיזיקליים ממשיים – נעדרות ממנו. דרגה I בסולם זה מקבילה ברמת הנזק לדרגה VI בסולם מרקאלי.
| דרגה | PGA (מ"מ לשנייה2) | מאפיינים |
| --- | --- | --- |
| I | 300 | הרעש כה חזק עד שהוא גורם לאנשים לברוח מתוך בתים למרחב פתוח. קירות לבנים מאיכות ירודה נסדקים קלות וכמה לוחות פרקט נופלים. בתי עץ רגילים חורקים בקול. רהיטים נהפכים. עצים מתנודדים. מים בבריכות טבעיות ומלאכותיות הופכים עכורים בגלל הפרעה לבוץ. שעוני מטוטלת עוצרים. ארובות מפעלים מאיכות ירודה נפגעות. |
| II | 900 | קירות בתי העץ היפניים נסדקים. בתי עץ ישנים נוטים קלות. מצבות ופנסי אבן מאיכות ירודה נהפכים. זרימתם של מעיינות מינרליים וחמים עשויה להשתנות. ארובות מפעלים מאיכות טובה אינן נפגעות. |
| III | 1200 | נזק לכרבע מארובות המפעלים. הרס חלקי או מלא לבתי לבנים מאיכות ירודה. הרס של חלק מבתי העץ הישנים. גשרי עץ ניזוקים קלות. נפילה של חלק מהמצבות ופנסי האבן. דלתות הזזה מצופות בנייר נשברות. ריצוף בתי העץ נעקר. שברי סלע ניתקים במורדות הרים. |
| IV | 2000 | כל ארובות המפעלים נהרסות. הרס חלקי או מלא למרבית בתי הלבנים. כמה בתי עץ נהרסים לגמרי. דלתות הזזה נעקרות ממסילותיהן. נבקעים סדקים ברוחב של 5–7.5 ס"מ בקרקעות נמוכות ורכות. סוללות עפר נפגמות פה ושם. הרס חלקי לגשרי עץ. פנסי אבן מאיכות רגילה נופלים. |
| V | 2500 | כל בתי הלבנים ניזוקים קשות. כ-3% מבתי העץ נהרסים לגמרי. מקדשים בודהיסטים נחרבים. סוללות עפר ניזוקות קשה. מסילות רכבת מתעקמות. מצבות מאיכות רגילה נופלות. פה ושם נבקעים סדקים ברוחב של 30–60 ס"מ בגדות נחלים. מי נחלים ותעלות מושלכים אל הגדות. מי בארות מופרעים. מתרחשות מפולות קרקע. |
| VI | 4000 | הרס של מרבית המקדשים הבודהיסטים. 50%–80% מבתי העץ נהרסים לגמרי. הרס ניכר של סוללות עפר. סדקים גדולים מופיעים בדרכים בשדות האורז ומונעים מעבר כלי רכב ובעלי חיים. מסילות רכבת מתעוותות מאוד. גשרי ברזל גדולים נהרסים. הרס חלקי או מלא של גשרי עץ. מצבות באיכות גבוהה נופלות. בקרקע נבקעים סדקים ברוחב כמה רגליים, מלווים לעיתים בסילונים של מים וחול. מכלי ברזל וטרקוטה השקועים בקרקע נהרסים ברובם. קרקעות נמוכות מתעוותות לחלוטין, גם אופקית וגם אנכית, במידה הגורמת למות הצמחייה והעצים שעליהן. מפולות קרקע רבות. |
| VII | יותר מ-4000 | כל הבניינים נהרסים לבד מכמה מבני עץ. דלתות ומבני עץ נזרקים למרחק של 30–90 ס"מ. מתרחשות מפולות ענק, העתקה וגזירה של הקרקע. |
פנס אבן יפני
דלת הזזה יפנית
מפולת קרקע
ראו גם

גאולוגיה - מונחים
סייסמולוגיה
אזור בניוף
אסון טבע
הערות שוליים

↑  תאוצת קרקע מרבית – התאוצה האופקית המרבית הנוצרת על ידי גלים סייסמיים הפועלים על פני השטח
↑  ביוגרפיה של אומורי
↑  Historical perspectives on East Asian Science, Technology, and medicine, עמ' 34
↑  פיתוח סולם JMA על יסוד סולם אומורי
| סולם סייסמי |
| --- | --- | --- |
| סולמות מודרניים | סולמות מודרניים |  |
| סולמות עוצמה סייסמית | סולם ליידו (CSIS) • סולם מדבדב-ספונהאוור-קרניק (MSK) • סולם מקרוסייסמי אירופי (EMS) • סולם מרקאלי המותאם (MM) • סולם עצימות יפני (JMA) |  |
| סולמות גודל | סולם גלי גוף (Mb) • סולם גלי שטח (Ms) • סולם גודל יפני (MJMA) • סולם מגניטודה לפי מומנט (MW) • סולם משך הגודל (MD) • סולם ריכטר (ML) |  |
| סולמות היסטוריים | סולמות היסטוריים |  |
| סולמות עוצמה סייסמית | סולם אומורי • סולם מרקאלי-קנקני-זיברג (MCS) • סולם מרקאלי • סולם רוסי-פורל • סולם שינדו |  |
סמל אוטווה

| --- | --- |

 פרטים
 המחזיק בסמל:  אוטווה 
 תאריך אימוץ:  1954 
 
סמל העיר אוטווה מורכב משלט אצולה המוחזק משני צדדיו על ידי כורת עצים הנושא בידו גרזן וכן רובאי קנדי. הן החייל והן כורת העצים עומדים על גבעת דשא. על גבי שלט האצולה עצמו מצויר צלב כחול על רקע לבן. ברביע הימני התחתון שיוצר הצלב מצוי עלה עץ אדר - סמל קנדה, וברביע השמאלי העליון כתר מלכות אדום. מעל מגן האבירים מצוירים על רקע אדום שני חצים מוצלבים מצד שמאל, אצטרובל ושני כלי עבודה מוצלבים.
מעל מגן האבירים מצויר עץ אורן העומד על ענפי עץ אלון.
בתחתית הסמל, על גבי קלף רשום מוטו העיר:
ADVANCE OTTAWA EN AVANT - "התקדמי אוטווה"
נתיב האור

נתיב האור הוא השם שניתן לתוכנית חינוכית-קהילתית שמפעילה חברת החשמל בשיתוף משרד החינוך ומרכז השלטון המקומי, ומטרתה לחנך להתנהגות נכונה בסביבה צורכת חשמל.
רקע היסטורי

בשנות העשרים החלה חברת החשמל, עם פריסת קווי החשמל הראשונים, להסביר לילדים איך להתנהג בסביבה צורכת חשמל באמצעות תליית מודעות בעיר חיפה. פרסומים אלו עברו התאמות והרחבות במהלך השנים. בשנות ה-80 השתמשה חברת החשמל בפרסומים בדמותו של "שמוליק החשמלאי" ובתחילת שנות האלפיים, הדמויות של תקע ושקע שימשו בהסברת נושאים שונים ובהם גם הבטיחות בחשמל.
נוסף על הפרסומים הללו, נולדה בשנת 2005 תוכנית חינוכית קהילתית שקיבלה את השם, "נתיב האור" כתוצאה מן הצורך בידע על נושא הבטיחות בשימוש בחשמל ובעקבות מקרים של התחשמלות ילדים. הנחת היסוד של התכנית היא שהתנהגות נכונה ובטיחות יבואו ממקום של ידע וחוויה ועל כן היא שמה דגש על יצירת שינוי תרבותי ואקלים של בטיחות.
התכנית הופעלה בשנים הראשונות בכיתות ד'-ו', במערכות החינוך הממלכתי, ממלכתי דתי, ממלכתי חרדי, מערכת החינוך הערבית והחינוך המיוחד בהתאם לתוכניות הלימוד הקיימות במשרד החינוך. בהמשך התכנית הורחבה גם לגני ילדים.
הפעילות מתקיימת בגנים ובבתי הספר באמצעות עובדי חברת החשמל, בשיתוף מדריכים של החברות, "יעדים" ו"אדיוסיסטמס", המציגים וממחישים את תהליך הפקת החשמל וכללי הבטיחות בשימוש בו.
בשנת הלימודים תש"פ התכנית הופעלה בכ - 229 רשויות מקומיות ובכ-1570 בתי ספר ברחבי הארץ ובסך הכל כ-1,750,000 תלמידים השתתפו בתוכנית מאז הפעלתה.
מטרות התכנית

התכנית דוגלת בחינוך קהילתי להתנהגות בטיחותית ונבונה בסביבה צורכת חשמל, לשימוש מושכל בחשמל וחיסכון באנרגיה, לאחריות, למעורבות חברתית, למנהיגות צעירה ולאכפתיות. התכנית מניחה שהבנת הנושאים של בטיחות, חיסכון באנרגיה ושימוש מושכל בחשמל תיצור תרבות התנהגות נבונה ותעודד את הילדים לאחריות כלפי עצמם וכלפי הקהילה שלהם
להקנות ידע לפיתוח מודעות של נורמות התנהגות נבונה בסביבה צורכת חשמל.
לחנך לערכים של אחריות, מעורבות חברתית ולעודד מנהיגות בקהילה.
לעודד התנהגות מושכלת לחיסכון באנרגיה למטרת שימור הסביבה.
להבין את הקשר בין התפתחות אורח החיים ותולדות החשמל תוך הבנת חשיבותו לחיי הילדים בתחומים רבים.
מטרות התכנית > יעדים מרכזיים

שילוב חינוך לזהירות וחיסכון באורח החיים הבית ספרי ובתוכניות הקיימות בבית הספר.
הכרת רשת החשמל בסביבה הקרובה ואתרים הקשורים להפקתו.
הקמת סיירת בטיחות ושימוש מושכל קהילתי של מנהיגות יישובית צעירה - "ילדי נתיב האור".
כתיבת אמנה יישובית לבטיחות ושימוש מושכל בחשמל, בשיתוף הרשות, חח"י, הורים ומחנכים.
משימות הסברה קהילתיות וארציות בשילוב אומנויות, תקשורת, דמוקרטיה, איכות סביבה ועוד.
דרכי פעולה

התכנית פועלת בשני צירים: ציר בית ספרי וציר יישובי. בתוכנית משולבת פעילות מונחית בכל בית ספר על ידי עובדי חברת החשמל המנחים מפגש שנקרא "בוקר אור נתיב האור" ובו התנסות בהפעלת מכשירים, מצגת ופעילויות נוספות. בנוסף התכנית מציעה לקיים סיור רגלי להכרת רשת החשמל ואיתור מפגעים בסביבת בית הספר.
התכנית משלבת שימוש בעזרים ייחודיים שפותחו על מנת להעניק לילדים ידע בתחומי בטיחות ושימוש מושכל בחשמל בבית, בקהילה, בטבע ובסביבה.
בציר היישובי, כל כיתה בוחרת נציג או שניים לקבוצה היישובית הנקראת, "ילדי נתיב האור". הקבוצה מקבלת העשרה, יוצרת אמנה יישובית לבטיחות ושימוש מושכל, מביאה לכיתה את המסרים, מפעילה בבית הספר באופן שוטף לוח קיר פעיל לצורך הסברה והפעלה של התלמידים, לצד הפעלה של כיתות נוספות וביצוע משימות הסברה קהילתיות. קבוצות אלו פועלות במרכזים קהילתיים ובלמעלה מ-200 גני ילדים ברחבי הארץ.
מנחי החברות, ממכון יעדים ואדיוסיסטמס, מסייעים לחברת החשמל, לבתי הספר ולרשויות בבחירת חומרים ויצירת מודלים ייחודים לעבודה על-פי צרכים.
דרכי פעולה > עזרי לימוד

חוברת למורה, מקראות לתלמידים, חוברת יוזמות, משחק סימולציה – מוקד 103, משחק בינגו (להנחיה בכיתות א-ג), משחק חשמל זה לא משחק ילדים להפעלה בגני הילדים, הפעלות לתחנות בהפסקות פעילות, הסברה ומשחק לשעת חירום, כרזות, מצגות, סרטונים ועוד.
דרכי פעולה > פיתוחים נוספים

במסגרת פיתוחי התכנית לשנת הלימודים תש"פ פותח מערך שיעור במציאות וירטואלית, המאפשר "מסע" ברשת החשמל המתחיל ממונה החשמל בבתים, לאורך רשתות החשמל במתח נמוך ובמתח גבוה.
השיעור יאפשר למידה של מרכיבי רשת החשמל וזיהויי מפגעים ברשת .
במציאות מדומה בעזרת משקפי תלת מימד VR לקבוצה של עד כ-16 לומדים .
לקריאה נוספת

תמר כוכב, תומאס אדיסון - ממציאים ומגלים, כנרת זמורה דביר, 2010
הערות שוליים

↑  יעקב סיטרוק דהן, כולנו שווים בנתיב האור, באתר שבע, ‏20.5.2019
↑  אתר התכנית נתיב האור, באתר נתיב האור
סמל אולדרני

| --- | --- |

סמל אולדרני
 פרטים
 המחזיק בסמל:  אולדרני
סמל אולדרני הוא סמלו של האי אולדרני, זהו האי הצפוני באיי התעלה והוא מהווה מושבת כתר של בריטניה. הסמל ההרלדי  מורכב ממגן עם שדה בצבע ירוק, במרכזו אריה בצבע זהב העומד על צידו וכפותיו מונפות וציפורניו שלופות, והוא אוחז בידו ענף. לראשו כתר אדוארד הקדוש ששימש את מלכי אנגליה. הכתר מורכב מעיגול זהב, משובץ באבנים יקרות, המורכב משמונה פרחים, חמישה נראים לעין, מחציתם בצורת צלב ומחציתם בצורת פלר דה ליס. מהפרחים בצורת צלב בולטים עיטורים מלאי פנינים.
הסמל מופיע במרכזו של דגל אולדרני, עם שינויים קלים. בדגל האריה נמצא בתוך עיגול, הגוון שונה, והוא ממוקם במרכזו של צלב ג'ורג' הקדוש.
סיבובי ההופעות עם הנוכחות הגבוהה ביותר בכל הזמנים

להלן רשימה של סיבובי ההופעות שגרפו את כמות הקהל הגדולה ביותר בכל הזמנים וכן שיאנים שנתיים בנושא ושיאי מכירות של יום בודד. כמות קהל היא אחת מהדרכים למדוד הצלחה של סיבוב הופעות מסוים. אם כי ישנם סיבובי הופעות שלמרות כמות הרבה של הקהל, הרווח שלהם לא גדול בעקבות מחירים נמוכים של כרטיסים, דבר אשר אפיין בעיקר סיבובי הופעות ב-שנות ה-90 ומטה. בילבורד ופולסטאר הם הגופים הרשמיים שמספקים מידע זה אם כי לא תמיד יש ברשותם מידע מדויק ולכן נהוג להסתמך במקרים אלו על מידע ממקורות אחרים.
ישנם סיבובי הופעות שצוברים כמות גדולה של קהל מכיוון שיש לאותו סיבוב הופעות המון מופעים אם כי בפועל כמות הקהל הממוצעת פר הופעה היא יחסית קטנה. נכון להיום הזמר אד שירן מחזיק בשיא של סיבוב ההופעות עם כמות הקהל הגדולה ביותר כאשר סיבוב ההופעות ÷ Tour גרף כמות של בין 8.8 ל-8.9 מיליון צופים. אותו סיבוב הופעות מחזיק בשיא של מספר צופים לשנה כאשר רק בשנה אחת צפו בסיבוב ההופעות 4.86 מיליון אנשים. טינה טרנר מחזיקה בשיא הנשי עם כמות קהל של 4 מיליון צופים בסיבוב ההופעות שלה Break Every Rule World Tour. להקת U2 נחשבת ללהקה אשר מביאה להופעות שלה כמות רבה של קהל ובעקבות כך הם קיבלו את תואר סיבוב ההופעות הנצפה של השנה במשך 6 פעמים יותר מכל אמן אחר. באופן כללי אמנים גברים הצליחו להביא נוכחות יותר גדולה להופעות שלהם מאשר נשים, כך למשל אף אישה מעולם לא זכתה בתואר של סיבוב ההופעות עם הכי קהל לאותה שנה. אם כי הזמרת טיילור סוויפט מחזיקה בשיא של הכי הרבה כרטיסים שנמכרו ביום אחד עם סיבוב ההופעות The Eras Tour.
הכי הרבה קהל > סיבובי הופעות עם קהל של למעלה מ-5 מיליון אנשים

| --- | --- |
†: סיבובי הופעות שעדיין מתקיימים
הקהל בסיבוב ההופעות Music of the Spheres World Tour של קולדפליי בברזיל
הקהל במהלך סיבוב ההופעות של אד שירן +–=÷× Tour בפינלנד
הקהל במהלך סיבוב ההופעות של U2 360° Tour של U2 בספרד
| שנה | סיבוב הופעות | אמן | כמות כרטיסים | מספר הופעות | מקור |
| --- | --- | --- | --- | --- | --- |
| 2017–2019 | ÷ Tour | אד שירן | 8.8-8.9 מיליון | 260 |  |
| 2009–2011 | U2 360° Tour | U2 | 7.2-7.3 מיליון | 110 |  |
| 2022–2023 | Music of the Spheres World Tour | קולדפליי | 6.6 מיליון | 114 |  |
| 1994–1995 | Voodoo Lounge Tour | The Rolling Stones | 6.4-6.5 מיליון | 129 |  |
| 2014–2017 | The Garth Brooks World Tour (2014–2017) | גארת' ברוקס | 6.3 מיליון | 390 |  |
| 2018–2023 | Farewell Yellow Brick Road | אלטון ג'ון | 6-6.2 מיליון | 330 |  |
| 1989–1990 | Steel Wheels/Urban Jungle Tour | הרולינג סטונס | 6 מיליון | 115 |  |
| 1994 | The Division Bell Tour | פינק פלויד | 5.5 מיליון | 112 |  |
| 1996–1998 | The Garth Brooks World Tour (1996–1998) | Garth Brooks | 5.5 מיליון | 220 |  |
| 2016–2017 | A Head Full of Dreams Tour | קולדפליי | 5.38 מיליון | 114 |  |
| 2016–2019 | Not in This Lifetime... Tour | Guns N' Roses | 5.37 מיליון | 175 |  |
| 1992–1993 | Zoo TV Tour | U2 | 5.3 מיליון | 157 |  |
| 1984–1985 | Born in the U.S.A. Tour | ברוס ספרינגסטין וה-E Street Band | 5 מיליון | 156 |  |
| 2021–2023 | Love On Tour | הארי סטיילס | 5 מיליון | 169 |  |
הכי הרבה קהל > סיבובי הופעות עם קהל של 3.5-4.99 מיליון אנשים

הקהל במהלך סיבוב ההופעות A Bigger Bang Tour של הרולינג סטונז במונטנה
הקהל במהלך סיבוב ההופעות Sticky & Sweet Tour של מדונה באיטליה
Audience view of the הקהל בסיבוב ההופעות Where We Are Tour של וואן דיירקשן בניו ג'רזי
| שנה | סיבוב הופעות | אמן | כמות כרטיסים | מספר הופעות | מקור |
| --- | --- | --- | --- | --- | --- |
| 1997–1998 | Bridges to Babylon Tour | הרולינג סטונז | 4.8-5 מיליון | 108 |  |
| 2008–2010 | Black Ice World Tour | AC/DC | 4.8 מיליון | 168 |  |
| 2005–2007 | A Bigger Bang Tour | הרולינג סטונז | 4.7 מיליון | 147 |  |
| 1996–1997 | HIStory World Tour | מייקל ג'קסון | 4.5 מיליון | 82 |  |
| 2016–2019 | Vertigo Tour | U2 | 4.5 מיליון | 131 |  |
| 1987–1989 | Bad | Michael Jackson | 4.4 מיליון | 125 |  |
| 1987–1990 | A Momentary Lapse of Reason Tour | פינק פלויד | 4.25 מיליון | 198 |  |
| 2010–2013 | The Wall Live | רוג'ר ווטרס | 4.1 מיליון | 220 |  |
| 2016–2019 | WorldWired Tour | מטאליקה | 4.1 מיליון | 159 |  |
| 1987–1988 | Break Every Rule World Tour | טינה טרנר | 4 מיליון | 218 |  |
| 1997–1998 | PopMart Tour | U2 | 3.9 מיליון | 93 |  |
| 2012–2013 | Wrecking Ball World Tour | ברוס ספרינגסטין וה-E Street Band | 3.65 מיליון | 127 |  |
| 1992–1993 | Dangerous World Tour | מייקל ג'קסון | 3.5 מיליון | 69 |  |
| 2003–2004 | Licks Tour | הרולינג סטונז | 3.5 מיליון | 117 |  |
| 2008–2009 | Sticky & Sweet Tour | מדונה | 3.5 מיליון | 85 |  |
| 2014 | Where We Are Tour | וואן דיירקשן | 3.5 מיליון | 69 |  |
| 2002–2005 | Living Proof: The Farewell Tour | שר | 3-3.5 מיליון | 325 |  |
שיאנים שנתיים

| שנה | אמן | סיבוב הופעות | מספר כרטיסים | מקור |
| --- | --- | --- | --- | --- |
| 1997 | U2 | PopMart Tour | 1.70 מיליון |  |
| 1999 | אן סינק | NSYNC in Concert | 1.80 מיליון |  |
| 2000 | אן סינק | No Strings Attached Tour | 1.65 מיליון |  |
| 2001 | U2 | Elevation Tour | 2.06 מיליון |  |
| 2002 | דייב מת'יוס בנד | Dave Matthews Band 2002 Tour | 1.35 מיליון |  |
| 2003 | הרולינג סטונז | Licks Tour | 3.47 מיליון |  |
| 2004 | פרינס | Musicology Live 2004ever | 1.47 מיליון |  |
| 2005 | U2 | Vertigo Tour | 3.00 מיליון |  |
| 2006 | הרולינג סטונז | A Bigger Bang Tour | 3.50 מיליון |  |
| 2007 | הפוליס | The Police Reunion Tour | 1.85 מיליון |  |
| 2008 | בון ג'ובי | Lost Highway Tour | 2.15 מיליון |  |
| 2009 | U2 | U2 360° Tour | 3.07 מיליון |  |
| 2010 | בון ג'ובי | The Circle Tour | 1.90 מיליון |  |
| 2011 | U2 | U2 360° Tour | 2.88 מיליון |  |
| 2012 | ברוס ספרינגסטין | Wrecking Ball World Tour | 2.28 מיליון |  |
| 2013 | בון ג'ובי | Because We Can | 2.65 מיליון |  |
| 2014 | וואן דיירקשן | Where We Are Tour | 3.43 מיליון |  |
| 2015 | וואן דיירקשן | On the Road Again Tour | 2.36 מיליון |  |
| 2016 | קולדפליי | A Head Full of Dreams Tour | 2.67 מיליון |  |
| 2017 | U2 | The Joshua Tree Tour 2017 | 2.71 מיליון |  |
| 2018 | אד שירן | ÷ Tour | 4.86 מיליון |  |
| 2019 | אד שירן | ÷ Tour | 2.45 מיליון |  |
| 2020 | Trans-Siberian Orchestra | Christmas Eve and Other Stories Tour | 0.88 מיליון |  |
| 2021 | הארי סטיילס | Love On Tour | 0.66 מיליון |  |
| 2022 | קולדפליי | Music of the Spheres World Tour | 3.80 מיליון |  |
הכי הרבה כרטיסים שנמכרו ביום אחד

| --- | --- |
*: סיבובי הופעות שהחזיקו בשיא קודם לכן
| שנה | אמן | סיבוב הופעות | כמות כרטיסים | מקור |
| --- | --- | --- | --- | --- |
| 2023 | טיילור סוויפט | The Eras Tour | 2.4 מיליון |  |
| 2005 | רובי וויליאמס | Close Encounters Tour* | 1.6 מיליון |  |
| 2022 | קולדפליי | Music of the Spheres World Tour | 1.4 מיליון |  |
| 2010 | טייק ד'את | Progress Live | 1.3 מיליון |  |
| 2017 | U2 | The Joshua Tree Tour 2017 | 1.1 מיליון |  |
| 2016 | Guns N' Roses | Not in This Lifetime... Tour | 1.1 מיליון |  |
| 2000 | אן סינק | No Strings Attached Tour* | 1.0 מיליון |  |
| 2016 | ברונו מארס | 24K Magic World Tour | 1.0 מיליון |  |
| 2021 | קולדפליי | Music of the Spheres World Tour | 1.0 מיליון |  |
| 2017 | אד שירן | Divide Tour !÷ Tour | 0.7 מיליון |  |
| 2023 | מדונה | The Celebration Tour | 0.6 מיליון |  |
| 2009 | AC/DC | Black Ice World Tour | 0.5 מיליון |  |
סוזן לייסי

| --- | --- |
אין תמונה חופשית
 לידה:  1945 (בת 79 בערך) וסקו, ארצות הברית 
 תחום יצירה:  מיצב, מיצג, אמנות במרחב הציבורי 
 פרסים והוקרה:  פרס שדולת הנשים למפעל חיים בתחום האמנות (2012)  Anonymous Was A Woman Award (2013)  מלגת גוגנהיים 
 אתר רשמי
 
סוזן לייסי (באנגלית: Suzanne Lacy; נולדה ב-1945) היא אמנית, מחנכת וכותבת אמריקאית.
היא משתמשת בעבודותיה במגוון אמצעים כגון: מיצב וידאו, מיצג, אמנות במרחב הציבורי (public art), צילום וספרי אמנות, בהם היא מתרכזת ב"נושאים חברתיים ועירוניים".
היא עוסקת ביצירת תוכניות חינוך מרובות ובראשן תפקידה כחברת סגל/מחנכת The Feminist Studio Workshop ב-Woman's Building בלוס אנג'לס.
היא הייתה חברת קבינט חינוך של ג'רי בראון, אז ראש עיריית אוקלנד, וכממונה על האמנות של העיר.
כתיבה

לייסי היא העורכת של "מיפוי שטח: ז'אנרים חדשים באמנות ציבורית", אנתולוגיית מאמרים העוסקים בהשפעת אמנות הפרפורמנס על המרחב הציבורי. כמו כן כתבה מאמרים העוסקים באמנות הפרפורמנס. לייסי מרבה לכתוב על עבודותיה - החל משלבי התוכנית, תיאור היצירות וניתוחן. היא גם קידמה בכתיבתה אמנות חברתית, כתבה על הקשר בין אמנות ומעורבות חברתית, וערערה על הגבולות המפרידים בין אמנות גבוהה ומעורבות בתרבות פופולרית. ספרה כולל כשלושים טקסטים שכתבה החל משנת 1974, המציעים מבט אינטימי על התפתחות האמנות הפמיניסטית, הקונצפטואלית, ואמנות המיצג מראשית התהוותן. בהקדמה לספר, חוקרת האמנות מוירה רוט סוקרת את יצירתה וכתיבתה של לייסי. באפילוג, תאורטיקנית התרבות קרסטין מאי ממקמת את יצירתה של לייסי בהקשר של פרקרטיקות עכשוויות של אמנות במרחב הציבורי.
אקדמיה

לייסי החזיקה במספר משרות במוסדות אקדמיים הקשורים לאמנות. היא הייתה דיקנית האמנות החזותית במכללה לאמנות של קליפורניה (California College of the Arts) בין 1987-1997. לייסי הייתה חברה בקבוצת המרצים שייסדו את אוניברסיטת מדינת קליפורניה במפרץ מונטריי ( California State University, Monterey Bay) בה היא ייסדה את המרכז לאמנות חזותית וחיים ציבוריים. בין 2002 ל-2006 היא ניהלה את המחלקה לאמנות חזותית במכללת אוטיס לאמנות ועיצוב (Otis College of Art and Design) וב-2006 תכננה ויצרה את התוכנית לתואר שני באמנות בפרקטיקה במרחב הציבורי.
הכרה ציבורית

לייסי זכתה במספר רב של פרסים ומלגות, בהם: National Endowment for the Arts, עמיתת גוגנהיים (Guggenheim fellowship) ועמיתה בין לאומית של ליילה וולאס (Lila Wallace international fellowship). היא הייתה הזוכה הראשונה בפרס לאמנות ציבורית ודיאלוג ב-2009 (Public Art Dialogue Annual Award). בשנת 2010 היא קיבלה את פרס המפעל חיים היוקרתי המוענק על ידי ארגון בית הספר לאמנות בארצות הברית (College Art Association) וב-2012 פרס מפעל חיים מארגון לאמנות נשים. ב-2015 לייסי הפכה לעמיתה של Blade of Grass.
אוספים

עבודותיה של לייסי נמצאות במוזיאונים ובמוסדות רבים בעולם. Prostitution Notes באוסף של המוזיאון לאמנות עכשווית בלוס אנג'לס (LACMA), בטייט מודרן בלונדון ניתן למצוא את The Crystal Quilt וב-2012 מוזיאון האמר (Hammer) רכש את הסדרה "שלושה שבועות במאי".
סמל אוסטריה תחתית

| --- | --- |

 פרטים
 המחזיק בסמל:  אוסטריה תחתית 
 תאריך אימוץ:  1920 
 
סמל אוסטריה תחתית הוא סמלה הרשמי של מדינת אוסטריה תחתית שבאוסטריה.